కమల్ హాసన్

**కమల్ హాసన్**  ( 1954 నవంబరు 7 లో తమిళనాడు రాష్ట్రం రామనాథ పురం జిల్లాలోని పరమక్కుడిలో పుట్టాడు) భారతదేశపు నటుడు. బహుముఖ ప్రజ్ఞగల ఈ నటుడు ప్రధానంగా దక్షిణ భారత చిత్రాలలో, అందునా ఎక్కువగా తమిళ చిత్రాలలో నటించినప్పటికీ భారత దేశ మంతటా సుపరిచితుడు. బాలనటుడిగా తాను నటించిన మొట్టమొదటి చిత్రానికే జాతీయ పురస్కారం అందుకున్న కమల్ తరువాత జాతీయ ఉత్తమ నటుడి పురస్కారాన్ని మూడు సార్లు గెలుచుకున్నాడు. 

కమల్ హాసన్ 2025 జులై 25న రాజ్యసభ సభ్యునిగా ప్రమాణ స్వీకారం చేశాడు.

## బాల్య జీవితం
శ్రీనివాసన్, రాజ్య లక్ష్మి దంపతులకు కమల్ హాసన్ నాలుగో సంతానం, ఆఖరి వాడు. కొడుకులందరికి చివరి పదం "హాసన్" అని వచ్చేలా పేరు పెట్టారు ఈ దంపతులు. ఇది హాసన్ అనబడే ఒక మిత్రుడితో తమకి ఉన్న అనుబంధానికి గుర్తు. కమల్ 3 1/2 యేళ్ళ పసి వయసులోనే చిత్ర రంగంలోకి ప్రవేశించారు. ఆయన మొదటి చిత్రం "కలత్తూర్ కన్నమ్మ". బాల్యంలోనే ఆయన శాస్త్రీయ కళలను అభ్యసించారు. నూనుగు మీసాల వయసులో సినిమాలలో నృత్య దర్శకుడిగా పనిచేసారు. అదే సమయంలో ప్రసిద్ధ తమిళ సినీ దర్శకుడు కె.బాలచందర్తో ఆయనకు ఏర్పడిన అనుబంధం తరువాత సుదీర్ఘ గురు-శిష్య సంబంధంగా మారింది. కమల్ నేపథ్య గాయకుడిగా కూడా శిక్షణ పొందాడు. ఇటీవలి కొన్ని చిత్రాలలో పాటల రచయితగా కూడా పనిచేసారు. భరత నాట్యం ప్రదర్శించటంలో ఆయనకి ఆయనే సాటి. తమిళ చిత్ర రంగంలో తిరుగులేని నటుడిగా ఎదిగాడు.

### 60వ దశకం
కమల్ తన సినీ జీవితాన్ని *కలత్తూర్ కన్నమ్మ* అనే చిత్రంలో బాల నటుడిగా ఆరంభించాడు. ఇది ఆయనకి ఉత్తమ బాల నటుడిగా అవార్డ్ తెచ్చిపెట్టిన మొదటి చిత్రం. ఆ తర్వాత కూడా ఎం.జి.రామచంద్రన్,శివాజీ గణేషన్,నాగేష్,జెమినీ గణేష్ వంటి వారు నిర్మించిన చిత్రాలలో బాల నటుడుగా నటించాడు.

### 70వ దశకం
70 వ దశాబ్ధంలో కమల్ పూర్తి స్థాయిలో సినిమాల్లో నటించారు. తమిళ చిత్రాలలోనే కాక ఆ నాటి ప్రసిద్ధ మళయాళ దర్శకులు నిర్మించిన మళయాళ చిత్రాలలో కూడా నటించారు. పూర్తి స్థాయి కథా నాయకుడిగా "అవర్‌గళ్", "అవళ్ ఓరు తొడరర్‌కదై", "సొల్ల తాన్ నినైక్కిరేన్", "మాణవన్", "కుమార విజయం" లాంటి చిత్రాలలో నటించినప్పటికీ శ్రీదేవితో ఆయన భారతీరాజా దర్శకత్వంలో నటించిన 16 వయదినిలె * (తెలుగులో [[పదహారేళ్ళ వయసు]]) చిత్రం 23 ఏళ్ళ వయసులో యువ కథానాయకుడిగా మంచి పేరు తెచ్చింది.
కమల్ హాసన్, [[శ్రీదేవి (నటి)|శ్రీదేవి]] తెర మీద ప్రసిద్ధ జంటగా మారి సుమారు 23 చిత్రాలు కలిసి నటించారు. *16 వయదినిలె * చిత్రం తర్వాత దర్శకుడు [[కె.బాలచందర్]] నిర్మించిన [[మరో చరిత్ర]] అనే [[తెలుగు]] చిత్రంలో నటించారు.

1970 లో విభిన్న పాత్రలను పోషించారు.
* [[వెంట్రిలోక్విస్ట్]]గా *అవర్ గళ్ *చిత్రంలో (తెలుగులో ఇది కథ కాదు)
* అమాయకమైన పళ్ళెటూరి వాడిగా *16 వయతినిలె *చిత్రంలో (తెలుగులో [[చంద్రమొహన్]] కథానాయకుడుగా పదహారేళ్ళ వయసు)
* డిస్కో జాకిగా *ఇళమై ఊన్జలాడుగిరదు *చిత్రంలో
* వరుస హత్యల స్త్రీ హంతకుడిగా ఉన్మాది పాత్రలో *సిగప్పు రోజక్కళ్ * చిత్రంలో (తెలుగులో ఎర్రగులాబీలు)
* ఎత్తు పళ్ళ పళ్ళెటూరి వాడిగా*కళ్యాణరామన్ * చిత్రంలో (తెలుగులో కల్యాణరాముడు)
* అలాద్దిన్ గా *అలావుద్దీనమ్ అర్పుధ విలక్కుమ్ *చిత్రంలో

=== 80వ దశకం ===
దర్శకుడిగా ఆయన చేపట్టిన మొదటి చిత్రం "శంకర్ లాల్" చిత్రీకరణ జరుగుతుండగా టి.ఎన్.బాలు దుర్మరణం జరిగింది. 1979 లో కమల్ పలు క్లాసిక్, మాస్ చిత్రాలలో నటించి మంచి స్టార్ డమ్ పొందాడు. దీనికి ఎమ్.జీ.అర్/శివాజి వంటి చిత్ర రంగం నుండి తప్పుకోవడం కూడా తోడైంది. (ఎమ్.జీ.ఆర్ చిత్ర రంగం నుండి విరమించుకోగా, 1977 తర్వాత 1990 వరకు శివాజి చిత్రాలకు దూరంగా ఉన్నారు). చిత్ర రంగంలో ఉన్న పోటీని ఎప్పటికప్పుడు ఎదుర్కోవడానికి కమల్ తన చిత్రాలలో విభిన్న కథలతో, పాత్రలతో ముందుకు వచ్చారు.

ఈ దశకంలో నటించిన వివిధ పాత్రలు:
* అంధ వయొలిన్ విద్వాంసునిగా *రాజ పార్వయి * చిత్రంలో 27 ఏళ్ళ వయసులో నటించాడు. (ఇదే కమల్ స్క్రీన్ ప్లే వహించిన తొలి చిత్రం ఇదే తెలుగులో అమావాస్యచంద్రుడుగా వచ్చింది.)
* శాస్త్రీయ నృత్య కళాకారునిగా *సాగర సంగమం* చిత్రంలో
* ప్రేమలో పడే మానసిక వికలాంగిగా *స్వాతి ముత్యం* చిత్రంలో
* అజ్ఞాత పోలీసుగా *కాకి చట్టై* చిత్రంలో
* అండర్ వరల్డ్ డాన్ గా *నాయగన్ * (నాయకుడు) చిత్రంలో 33 ఏళ్ళ వయసులో [[మణి రత్నం]] దర్శకత్వంలో
* ఒక నిరుద్యోగ యువకుడు ఒక వారం పాటు భోగ భాగ్యాలు అనుభవించే పాత్రలో మూకీ చిత్రం అయిన *పుష్పక్*లో (తెలుగులో [[పుష్పక విమానం]])
* నిజాయితీ గల పోలీస్ ఆఫీసర్ గా, సర్కస్ లో మరుగుజ్జు బఫూన్ గా, సరదాగా ఉండే మెకానిక్ పాత్రలలో *అపూర్వ సగోదరర్‌గళ్(విచిత్ర సోదరులు) చిత్రంలో 35 ఏళ్ళ వయసులో (ఈ చిత్రానికి స్క్రీన్ ప్లే కూడా కమల్ చేశారు)*
* చెడ్డవాడు అయిన మేయర్ గా *ఇంద్రుడు చంద్రుడు*, [[తెలుగు]] చిత్రంలో
* 1989 లో విడుదల అయిన [[అపూర్వ సగోదరగళ్]]* (తెలుగులో విచిత్ర సహోదరులు) చిత్రం బాక్సాఫీస్ వద్ద సుమారు10 కోట్ల రూపాయలను వసూలు చేసిన మొదటి కమల్ చిత్రం.*

<gallery>
Image:kamalhaasan.jpg|భారతీయుడుగా కమల్ హాసన్
</gallery>

=== 90వ దశకం ===
1997లో మరొక యాదృచ్ఛికమైన సంఘటన కారణంగా కమల్ తిరిగి [[దర్శకత్వం]] చేపట్టాల్సి వచ్చింది. చాచి 420 (తెలుగులో [[భామనే సత్యభామనే]]) చిత్ర దర్శకుడు శంతను షెనొయ్ పనితనం నచ్చక పోవడంతొ కమల్ మళ్ళి దర్శకుడిగా మారారు. అటుపై ఐరోప చిత్ర విధానాలను అనుసరిస్తూ, కమల్ నిజ జీవితానికి దగ్గరైన సహజ హాస్యం పండిస్తూ అనేక చిత్రాలను తీస్తూ వచ్చారు. ఈ చిత్రాల కారణంగా కొంతమంది అభిమానులని నిరాశపరిచినా, నటుడిగా ఎంతో ఎత్తుకి ఎదిగారు.

ఈ కాలంలో ఆయన నటించిన పాత్రలు:
* తమిళ హాస్య చిత్రం "[[సతీలీలావతి]]"లో డాక్టరుగా (తెలుగులో అదే పేరు)
* నలుగురు కవలలుగా హాస్య చిత్రం "మైకేల్ మదన కామరాజన్" (తెలుగు: "[[మైకేల్ మదన కామరాజు]]")
* ప్రేమలో పడ్డ ఉన్మాదిగా "[[గుణ]]"
* గ్రామంలో స్థిర పడే ఆధునిక యువకుడిగా "దేవర్ మగన్" (తెలుగు: [[క్షత్రియ పుత్రుడు]]) - 38 ఏళ్ళ వయసులో రచించి నిర్మించిన చిత్రం.
* గ్రామం నుంచి వలస వచ్చి పట్టణంలో కుటుంబాన్ని కోల్పొయే వ్యక్తిగా "[[మహానది (సినిమా)|మహానది]]"
* ఒక విప్లవాత్మకమైన ఉపాధ్యయుడిగా "నమ్మవర్" (తెలుగు: "[[ప్రొఫెసర్ విశ్వం]]")
* ఉగ్రవాదాన్ని అణిచివేసే ప్రత్యేక పొలీసు అధికారిగా "[[ద్రోహి]]" (తమిళం: కురుదిప్పునల్)
* ముదుసలి స్వతంత్రసమరయోధుడిగా, అతని లంచగొండి కొడుకుగా ద్విపాత్రాభినయనం "ఇండియన్" (తెలుగు: "[[భారతీయుడు (సినిమా|భారతీయుడు]]")
* 42 ఏళ్ళ వయసులో ముసలి దాదిగా (naany) (ఇంగ్లీషు చిత్రం మిసెస్ డౌట్ ఫైర్ ఆధారంగా) "అవ్వై షణ్ముఖి" (తెలుగు: భామనే సత్యభమనే)

ఐతే ఎనభైలో మాదిరిగా తొంభైలలో అతని చిత్రాలు అంతగా విజయవంతం కాలేదు. 1996 లో విడుదలైన "[[ఇండియన్]]", "అవ్వై షణ్ముఖి" మాత్రం 200 మిలియన్లు వసూలు చేసి కమల్ ను అగ్రపథంలో నిలిపాయి.

== 2000లలో ==
నూతన శతాబ్దంలో కమల్ హసన్ బహుముఖ ప్రతిభ తెర మీద మాత్రమే కాకుండా తెర వెనుక అనేక విభాగాల్లో కూడా కనిపించనారంభించింది. ఈ కాలంలో నటన మాత్రమే కాకుండా ఆయన దర్శకత్వం, రచన, కథా సంవిధానం, సంగీతం మొదలైన విభాగాల్లో తనదైన శైలిని ప్రదర్శించాడు. నటనలో విభిన్న పాత్రలెన్నింటినో తనకు మాత్రమే సాధ్యమైన రీతిలో పోషించాడు. వాటిలో కొన్ని:


* కవల సోదరులుగా:* ఆళవందాన్ * ([[అభయ్]])
* ప్రేమలో పడే ఘోటక బ్రహ్మచారిగా: *పమ్మల్ కె. సంబంధం * ([[బ్రహ్మచారి]])
* రసికుడైన విమాన చోదకునిగా: పంచతంత్రం
* వికలాంగుడైన మానవతావాదిగా: *అన్బే శివం * ([[సత్యమే శివం]])
* ప్రేయసి హత్యలో అన్యాయంగా ఇరికించబడి జైలు పాలైన మొరటు పల్లె వాసిగా: *విరుమాండి * ([[పోతురాజు]])
* సర్కస్ లో పోరాటాలు చేసే బధిరుడిగా: ముంబై ఎక్స్ ప్రెస్
* ముదురు వయసులో వైద్య విద్యనభ్యసించే ఆకు రౌడీ పాత్రలో: *వసూల్ రాజా ఎమ్. బి. బి. ఎస్. * (హిందీ చిత్రం *మున్నాభాయ్ ఎమ్. బి. బి. ఎస్. * ఆధారంగా)
* ప్రతిభావంతుడైన పోలీస్ అధికారి రాఘవన్ పాత్రలో: *వేట్టైయాడు - విళయాడు * ([[రాఘవన్]])
* ప్రతిదానికీ భయపడే అమాయకుడైన పిరికివాడిగా: *తెనాలి * (ఆంగ్ల చిత్రం [[What About Bob|వాట్ అబౌట్ బాబ్]] ఆధారంగా)

2000లో విడుదలైన [[తెనాలి]] కమల్ హసన్ చిత్రాల్లో రూ. 30 కోట్లకు పైగా సాధించిన తొలి చిత్రం. 2005లో వచ్చిన *వసుల్ రాజా ఎమ్. బి. బి. ఎస్ * సుమారు రూ. 40 కోట్లు సాధించగా, 2006 లో వచ్చిన *వేట్టైయాడు - విళయాడు * రూ. 45 కోట్లు సాధించి తమిళ బాక్సాఫీసుపై కమల్ హసన్ ప్రభావం తగ్గలేదని నిరూపించాయి.


== పురస్కారాలు ==
కేంద్ర ప్రభుత్వం ఏటా బహూకరించే ప్రతిష్ఠాత్మకమైన ఉత్తమ నటుడి పురస్కారాన్ని కమల్ హసన్ మూడు పర్యాయాలు గెలుచుకున్నాడు. ఆ చిత్రాలు వరుసగా: [[మూండ్రంపిరై]], [[నాయకన్]] ([[నాయకుడు]]), [[ఇండియన్]] ([[భారతీయుడు (సినిమా|భారతీయుడు]]). ఈయన ఉత్తమ బాలనటుడిగా కూడా కేంద్ర ప్రభుత్వ పురస్కారాన్ని [[[[కలతూర్]] కన్నమ్మ]] చిత్రానికిగానూ గెలుచుకున్నాడు. ఇవే కాకుండా [[సాగర సంగమం]], [[స్వాతి ముత్యం]] చిత్రాలకు వరుసగా 1983, 1985 లలో [[ఆసియా చిత్రోత్సవం|ఆసియా చిత్రోత్సవాల్లో]] ఉత్తమ నటుడి బహుమతి పొందాడు. మరో ప్రతిష్ఠాత్మక [[Filmfare|ఫిల్మ్ ఫేర్]] బహుమతిని ఆయన రికార్డు స్థాయిలో 18 సార్లు సొంతం చేసుకున్నాడు. ఆయన నటించిన ఆరు చిత్రాలు భారతదేశం తరపున అధికారికంగా ఆస్కార్ బహుమతికై పంపబడ్డాయి. భారత ఉపఖండంలో మరే నటుడు/నటికీ ఈ గౌరవం దక్కలేదు. 1990లో కేంద్ర ప్రభుత్వం కమల్ హసన్ ను [[పద్మశ్రీ పురస్కారం|పద్మశ్రీ]] బిరుదంతో గౌరవించింది. 2005లో [[చెన్నై|మద్రాసు]] లోని [[సత్యభామ విశ్వవిద్యాలయం]] ఆయనకు గౌరవ డాక్టరేటు ప్రదానం చేసింది. 2014లో కేంద్రప్రభుత్వం [[పద్మ భూషణ్]] పురస్కారాన్ని ప్రకటించింది.

మూడు దశాబ్దాలకు పైబడిన నట జీవితంలో కమల్ హసన్ మొత్తం 171 అవార్డులను సొంతం చేసుకున్నాడు. తమిళ సినిమాకు చేసిన సేవలకుగాను [[తమిళనాడు]] ప్రభుత్వం ఆయన్ను [[కళైమామణి]] (కళాకారుల్లో మాణిక్యం) బిరుదంతో సత్కరించింది.

== నిర్మాతగా కమల్ హాసన్ ప్రస్థానం ==
కమల్ హాసన్ 1981 నుండి [[రాజ్ కమల్ ఫిలిం ఇంటర్నేషనల్|రాజ్ కమల్]] పతాకంపై సినీ నిర్మాణం ప్రారంభించాడు. నిర్మాతగా ఆయన మొదటి చిత్రం [[రాజ పార్వై]]. ఆ తరువాత రాజ్ కమల్ సంస్థ నుండి [[అపూర్వ సహోదరగళ్]], [[దేవర్ మగన్]], [[ఆడవాళ్ళకు మాత్రమే|మగళిర్ మట్టమ్]], [[కురుదిప్పునల్]], [[విరుమాండి]], [[ముంబై ఎక్స్ ప్రెస్]] లాంటి మంచి చిత్రాలు రూపొందాయి.

కమల్ హసన్ ప్రతిష్ఠాత్మకంగా తలపెట్టిన [[మరుద నాయగం]] దశాబ్దంనర పైగా నిర్మాణంలోనే ఉంది. 19వ శతాబ్దపు [[మదురై]] నగర వాసియైన స్వతంత్ర పోరాట యోధుడు [[యూసఫ్ ఖాన్ సాహెబ్]] ([[మొహమ్మద్ యూసఫ్ ఖాన్]]) గురించిన ఈ చిత్ర నిర్మాణమ్ [[రెండవ ఎలిజబెత్ రాణి]] చేతులమీదుగా మొదలయింది.

2005లో కమల్ హాసన్ [[రాజ్ కమల్ ఆడియో]] పేరుతో ఆడియో వ్యాపారంలోకి ప్రవేశించాడు. ఆ మరుసటేడాది ఆయన సంస్థ మద్రాసులో మల్టీప్లెక్స్ సినిమా ధియేటర్ల నిర్మాణం కూడా చేపట్టింది.

== వ్యక్తిగత జీవితం ==
కమల్ హాసన్ [[వాణి గణపతి]] అనే ఆమెను వివాహమాడాదు.తర్వాత [[సారిక(నటి)|సారిక]]తో తన జీవితాన్ని పంచుకున్నాడు. వీరికి శృతి, అక్షర అను ఇద్దరు కుమార్తెలు ఉన్నారు.ఇప్పుడు సారిక నుండి విడిపోయాడు. మరో ప్రముఖ తెలుగు నటియైన [[గౌతమి (నటి)|గౌతమి]]తో సహజీవనం సాగిస్తున్నాడు.

== సమాజ సేవా కార్యక్రమాలు ==
తన అభిమాన సంఘాలను సమాజానికి సేవ చేసే సేవా సంస్థలుగా మార్చిన మొదటి నటుడు కమల్ హాసన్.తన అభిమానుల ద్వారా పలు సేవా కార్యక్రమాలలో పాల్గొన్నారు.ఆయన పుట్టిన రోజున ఆయన అభిమానులంతా రాష్ట్ర వ్యాప్తంగా అనేక రకాల సేవా కార్యక్రమాలు నిర్వహిస్తారు.

== రాజకీయ ప్రస్థానం ==
ఇతను తమిళనాడులో మక్కల్ నీది మయ్యమ్ (MNM) అనే ప్రాంతీయ రాజకీయ పార్టీని స్థాపించాడు. 2018 ఫిబ్రవరి 21న మధురైలో పార్టీ స్థాపనను అధికారికంగా ప్రకటించాడు. నలుపు రంగు నేపథ్యంతో, మధ్యలో తెలుపు నక్షత్రం ఉండి, ప్రత్యామ్నాయ ఎరుపు, తెలుపు రంగులలో ఆరు చేతులు కలిసినట్లు పార్టీ జెండా ఉంటుంది. మాజీ రాష్ట్రపతి [[ఏ.పి.జె. అబ్దుల్ కలామ్|ఏ.పి.జె. అబ్దుల్ కలాం]] నివాసం, [[రామేశ్వరం|రామేశ్వరంలోని]] ఆయన స్మారక చిహ్నం నుండి హాసన్ తన రాజకీయ ప్రయాణాన్ని ప్రారంభించాడు.

[[2019 భారత సార్వత్రిక ఎన్నికలు|2019 భారత సార్వత్రిక ఎన్నికలలో]] ఆయన పార్టీ 37 స్థానాల్లో పోటీ చేసి ఓడిపోయింది. 2019 లోక్‌సభ ఎన్నికల్లో మక్కల్ నీది మయ్యమ్ ఓట్ల వాటా 3.72% (పోటీ చేసిన స్థానాల్లో) నమోదైంది. [[2021 తమిళనాడు శాసనసభ ఎన్నికలు|2021 తమిళనాడు శాసనసభ ఎన్నికల్లో]] [[కోయంబత్తూరు|కోయంబత్తూరు దక్షిణం]] నుండి పోటీ చేసి [[బిజెపి]] మహిళా మోర్చా అధ్యక్షురాలు [[వానతి శ్రీనివాసన్|వనతి శ్రీనివాసన్]] చేతిలో స్వల్ప తేడాతో ఓడిపోయాడు.

2025 జూలై 25న, [[భారత పార్లమెంటు]] ఎగువ సభ అయిన [[రాజ్యసభ]] సభ్యునిగా హాసన్ ప్రమాణ స్వీకారం చేశాడు. [[ద్రవిడ మున్నేట్ర కజగం|డిఎంకె]] నేతృత్వంలోని కూటమి మద్దతుతో ఏకగ్రీవంగా ఎన్నికయ్యాడు.

== వివాదాలు ==
మొదటి నుంచీ కమల్ హసన్ సినిమాలు సంచలనాలకే కాక వివాదాలకు కూడా కేంద్రబిందువులుగా ఉంటున్నాయి. 1992లో విడుదలైన *తెవర్ మగన్* (తెలుగు అనువాదంలో [[క్షత్రియ పుత్రుడు]]) సినిమా తెవర్ కులస్తుల్లోని హింసాత్మక ప్రవృత్తిని గొప్పగా చూపించిందన్న ఆరోపణపై వివాదాలు చెలరేగాయి. సినిమాలోని తొలిపాట తెవర్ కులాన్ని, ఆ కులస్తుల పౌరుషాలను పొడుగుడతూ ఉండడంతో బహిరంగంగా వారు వినిపిస్తూండడం, ఇతరులపై ఆధిక్యసూచనగా ప్రదర్శించడం వంటివి సమాజంలోని వివాదాలను రేపేందుకు పనికివచ్చాయని భావించారు. 2000లో విడుదలైన కమల్ ప్రతిష్ఠాత్మకంగా తీసుకున్న *హే రామ్* చిత్రం చాలా వివాదాలకు మూలబీజమైంది. స్వాతంత్ర్యానంతరం మహాత్మాగాంధీ హత్య వరకూ జరిగిన పరిణామాల నేపథ్యంలో నిర్మించిన చారిత్రికాంశాలతో కూడిన చిత్రమిది. ఈ సినిమాలో మహాత్మా గాంధీని తక్కువ చేసి చూపారని కాంగ్రెస్ నాయకులు భావించగా, స్వాతంత్ర్యోద్యమంలో తమ పాత్రను కించపరిచారని సంఘ్ పరివార్ సంస్థలు ఆరోపించాయి. 2002నాటి *పంచతంత్రం* సినిమాలోని ఒక పాటకు సెన్సార్ బోర్డు నుంచి వ్యతిరేకత వ్యక్తమైనప్పుడు సమస్యలు ఎదురయ్యాయి. చివరికి ఆ పాటను తీసివేసి సినిమా విడుదల చేశారు. *సందియర్* అన్న పేరుతో ఓ సినిమాను చిత్రీకరిస్తున్నప్పుడు *పుతియ తమిళగం* సంస్థ నాయకుడు కె.కృష్ణమూర్తి, ఇతర దళిత సంఘాలు తీవ్రమైన వ్యతిరేకత వ్యక్తం చేశాయి. తెవర్-దళిత కులస్తుల మధ్య విభేదాలు, హింసాత్మక ఘటనలు నమోదైన దృష్ట్యా తెవర్ కులస్తుల ఆభిజాత్యానికి, వారి హింసాప్రవృత్తికి ఆ పేరు ఉత్తేజం కల్పిస్తుందని దళిత నాయకులు ఆరోపించారు. తన చిత్రబృందానికి రక్షణ కల్పించాలని స్థానిక సూపరింటెండెంట్ ఆఫ్ పోలీసుని కమల్ హాసన్ కలవగా తర్వాత విస్తృత ప్రజానీకం భద్రత దృష్ట్యా కల్పించలేమని ఆయన తిరస్కరించారు. ఆనాటి ముఖ్యమంత్రి జయలలితను కమల్ హసన్ స్వయంగా కలిసి మాట్లాడి భద్రత తెచ్చుకున్నారు. అలానే సినిమా పేరును *విరుమాండి*గా మార్చి 2004లో చలనచిత్రాన్ని విడుదల చేశారు. 2004లోనే విడుదలైన వసూల్‌రాజా ఎం.బి.బి.ఎస్. సినిమా పేరు తమ వృత్తిని కించపరిచేదిగా ఉందని ఈరోడ్ ఇండియన్ మెడికల్ అసోసియేషన్ డాక్టర్లు అభ్యంతరం వ్యక్తం చేశారు. అనంతరం 2005 నాటి *ముంబై ఎక్స్ప్రెస్* సినిమాపై భాషాభిమానులు వ్యతిరేక ప్రదర్శనలు చేశారు. తమిళ సినిమాకు ఇంగ్లీషులో పేరు పెట్టడాన్ని నిరశిస్తూ సాగిన ఈ ఆందోళనకు పిఎంకె నేత, తమిళ భాషా పరిరక్షణ ఉద్యమానికి ఆద్యులైన ఎస్.రామదాసు నేతృత్వం వహించారు. 2010 నాటి *మన్మథన్ అంబు* (తెలుగులో మన్మథబాణం) సినిమాలోని ఒక పాటలోని సాహిత్యం [[హిందూ మక్కల్ కచ్చి]] వారు హిందూమతాన్ని కించపరిచేదిగా ఉందంటూ ఆందోళన చేశారు. పాటను తొలగించాకా సినిమా విడుదల అయింది. విశ్వరూపం సినిమా ఇస్లాం మతాన్ని తక్కువచేసి చూపిందని ఆరోపణలు రాగా, తమిళనాడు ప్రభుత్వం లా అండ్ ఆర్డర్ సమస్య తలెత్తవచ్చు అంటూ సినిమాను నిషేధించింది. కొన్ని దృశ్యాలను తొలగించి, కొన్ని సంభాషణలు మ్యూట్ చేసేందుకు కమల్ అంగీకరించాకా దాదాపు విడుదల అయిన 22 రోజులకు ప్రభుత్వం నిషేధాన్ని సడలించింది. 2015లో విడుదల అయిన ఉత్తమ విలన్ చలనచిత్రం క్లైమాక్స్ పాట హిందువులను అవమానిస్తోందని ఆరోపిస్తూ విశ్వహిందూపరిషత్ సినిమాను నిషేధించాలని ఆందోళన చేసింది, సినిమా ఫస్ట్ లుక్ పోస్టర్ ఒక ప్రెంచి ఫోటోగ్రాఫర్ చిత్రాన్ని కాపీచేస్తున్నట్టు వుందని గొడవ చెలరేగితే, చిత్రవర్గాలు "ఆ పోస్టర్లో చూపిన తెయ్యం అన్నది వేయి సంవత్సరాలకు పైగా వయసున్న [[భారతీయ కళ]] అని, దాన్ని వేరెవరి నుంచో కాపీ చేయాల్సిన అవసరం తమకు లేదని" స్పష్టీకరించాయి.

== వివిధ భాషలలో ఆరంగేట్రం ==


* 1960 - తమిళ చిత్ర రంగ ప్రవేశం
* 1962 - మలయాళ చిత్ర రంగ ప్రవేశం
* 1977 - బెంగాలీ చిత్ర రంగ ప్రవేశం
* 1977 - కన్నడ చిత్ర రంగ ప్రవేశం
* 1977 - తెలుగు చిత్ర రంగ ప్రవేశం
* 1977 - హిందీ చిత్ర రంగ ప్రవేశం


== కమల్ హసన్ చిత్ర మాలిక: నటుడి గా ==



=== నిర్మాత గా ===
* పై చిత్రాలలో (ఎ) గా గుర్తుంచ బడినవాటికి కమల్ హాసన్ నిర్మాత.

=== రచయిత గా ===

* 1999 - * బీవీ నెం.1* (హిందీ) [http://www.raaga.com/channels/hindi/movie/H000012.html పాటలు]
* 1997 - *విరాసత్'' (హిందీ) పాటలు 
* అంతే కాకుండా పై చిత్రాలలో (బి) గా చూపించ బడినవి కమల్ హాసన్ చే రచించబడినవి.

### దర్శకుడి గా

* పైన (సి) గా రాసిన చిత్రాలు కమల్ హాసన్ చే దర్శకత్వం ఛేయబడినవి. 
* 2000 - హే రామ్
* 2004 - విరుమాండి
* 2013- విశ్వరూపం

### ఇతర విభాగాల్లో

* 2006 - పుదు పేట్టై (నేపథ్య గాయకుడు)
* 2004 - ముంబై ఎక్స్ ప్రెస్ (నేపథ్య గాయకుడు)
* 2004 - వసూల్ రాజా ఎమ్. బి. బి. ఎస్. (నేపథ్య గాయకుడు)
* 2003 - అన్బే శివం (నేపథ్య గాయకుడు)
* 2003 - నల దమయంతి (నిర్మాత, నేపథ్య గాయకుడు)
* 2000 - హే రామ్ (నృత్య దర్శకుడు, పాటల రచయిత, నేపథ్య గాయకుడు)
* 1998 - చాచీ 420 (నేపథ్య గాయకుడు) 
* 1996 - ఉల్లాసం (నేపథ్య గాయకుడు)
* 1996 - అవ్వై షణ్ముగి (నేపథ్య గాయకుడు)
* 1995 - సతి లీలావతి (నేపథ్య గాయకుడు)
* 1992 - దేవర్ మగన్ (నేపథ్య గాయకుడు)
* 1987 - నాయగన్ (నేపథ్య గాయకుడు)
* 1985 - ఒక రాధ - ఇద్దరు కృష్ణులు (నేపథ్య గాయకుడు)
* 1982- ఓ మానే మానే (నేపథ్య గాయకుడు)
* 1981- శంకర్ లాల్ (నేపథ్య గాయకుడు)
* 1975 - అంధరాగం (నేపథ్య గాయకుడు)
* 1974 - ఆయినా (నృత్య సహాయకుడు)

*

## ఇవి కూడ చూడండి

* జీతూ జోసెఫ్
* కమల్ హాసన్ నటించిన సినిమాలు

## మూలాలు

## వెలుపలి లింకులు
కమల్ హసన్ & అభిమానుల అధికారిక వెబ్సైట్ 
## ఇతర మూలాలు
* ఇంటర్నెట్ మూవీ డేటాబేసు లో కమల్ హసన్ పేజీ
* వెబ్ సముదాయం 
* కమల్ హసన్ సినీ ప్రస్థానం

వర్గం:భారతీయ సినిమా దర్శకులు
వర్గం:తమిళ సినిమా నటులు
వర్గం:తెలుగు సినిమా నటులు
వర్గం:నంది ఉత్తమ నటులు
వర్గం:తమిళ సినిమా దర్శకులు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:తమిళనాడు నాస్తికులు
వర్గం:1954 జననాలు
వర్గం:జీవిస్తున్న ప్రజలు
వర్గం:పద్మవిభూషణ పురస్కారం పొందిన తమిళనాడు వ్యక్తులు
వర్గం:పద్మభూషణ పురస్కారం పొందిన తమిళనాడు వ్యక్తులు
వర్గం:భారత జాతీయ చలనచిత్ర పురస్కార విజేతలు
వర్గం:తమిళనాడు సినిమా నటులు
వర్గం:కళైమామణి పురస్కార గ్రహీతలు
వర్గం:ఈ వారం వ్యాసాలు